NMG โชว์กำไรปี 58 โตเกินเท่าตัว มาที่ 35.58 ลบ. หลังมีกำไรพิเศษกว่า 60 ลบ.
NMG โชว์กำไรปี 58 โตเกินเท่าตัว มาที่ 35.58 ลบ. เติบโต 123% จากปีก่อนที่มีกำไร 15.98 ลบ. โดยในปี 58 มีกำไรจากการจำหน่ายเงินลงทุน 61.52 ลบ. ขณะที่ปี 57 ไม่มีกำไรดังกล่าว
15 ก.พ. 2559

บริษัท เนชั่น มัลติมีเดีย กรุ๊ป จำกัด (มหาชน) หรือ NMG และบริษัทย่อย รายงานผลการดำเนินงานประจำปี 58 สิ้นสุดวันที่ 31 ธ.ค.58 มีกำไรสุทธิ 35.58 ล้านบาท หรือ 0.01 บาทต่อหุ้น เพิ่มขึ้น 123% จากปีก่อนที่มีกำไรสุทธิ 15.98 ล้านบาท หรือ 0.005 บาทต่อหุ้น
โดยกำไรในช่วงดังกล่าวเพิ่มขึ้นเนื่องจากรายได้จากการขายโฆษณาเพิ่มขึ้น โดยมาจากรายได้สื่อทีวีและวิทยุส่วนใหญ่มาจากธุรกิจทีวีดิจิตอล ขณะที่บริษัทมีกำไรจากการจำหน่ายเงินลงทุน 61.52 ล้านบาท ขณะที่ในปี 57 ไม่มีกำไรดังกล่าว